stanford-oval/wikipedia huggingface dataset:
תומאס קרופורד

| --- | --- |

 לידה:  22 במרץ 1814 ניו יורק, ארצות הברית 
 פטירה:  10 באוקטובר 1857 (בגיל 43) לונדון, הממלכה המאוחדת של בריטניה הגדולה ואירלנד 
 מקום קבורה:  בית הקברות גרינווד 
 תקופת הפעילות:  1835–1857 (כ־22 שנים) 
 זרם באמנות:  נאו-קלאסיציזם 
 יצירות ידועות:  Revolutionary War Door 
 בן או בת זוג:  Louisa Ward Crawford Terry (1844–10 באוקטובר 1857) 
 צאצאים:  Mary Crawford Fraser, Francis Marion Crawford, Anne Crawford 
 
תומאס קרופורד (באנגלית: Thomas Crawford;‏ 1814, ניו יורק – 1857, לונדון) היה פסל אמריקאי.
קרופורד נולד בעיר ניו יורק להורים ממוצא אירי.
הוא למד בניו יורק החל מגיל 19 אצל ג'ון פרייזי, ואצל רוברט אברהרד לאוניץ.
בגיל 20 נסע ללמוד ברומא אצל ברטל תורוואלסן מצויד במכתב המלצה של לאוניץ, ותחת הדרכתו של תורוואלסן הקדיש את עצמו ללימודי פיסול קלאסי ופיסול עם מודל חי.
גלריה

פסל גאונות השמחה במוזיאון המטרופוליטן לאמנות
דוד בגלריה הלאומית לאמנות
פסל החופש מעל כיפת הקפיטול
דלתות הסנאט של ארצות הברית
אנדרטת ג'ורג' וושינגטון בוירג'יניה
פרוטומה של צ'ארלס ברוקס במוזיאון האמנות של מחוז לוס אנג'לס
שפונגל

| --- | --- |

 מקום הקמה:  הממלכה המאוחדת 
 מוקד פעילות:  הממלכה המאוחדת
 תקופת הפעילות:  מ-1998
 סוגה:  מוזיקה אלקטרונית מוזיקה פסיכדלית Psybient מוזיקת אמביינט
 חברת תקליטים:  Twisted Music
 אתר רשמי
 חברים
 סיימון פוספורד ראג'ה ראם
 
שפונגל (באנגלית: Shpongle) הוא פרויקט מוזיקה פסיכדלית, שהוקם בידי רונלד רות'פילד (ראג'ה ראם) וסיימון פוספורד (הידוע בשם "הלוסינוג'ן"). שפונגל נחשב לאחד הפרויקטים המשפיעים והחשובים ביותר בתחום המוזיקה אלקטרונית, והוא משלב מוזיקה אתנית-מזרחית עם מוזיקה אלקטרונית מערבית וחדשנית, בעיקר טראנס-פסיכדלי ואמביינט. פוספורד אחראי על העיבוד האלקטרוני והסינתיסייזר, וראם מוביל את ההרכב ועוסק בפן הקלאסי של היצירות, כמו נגינה בחליל ואיסוף קטעי המוזיקה מכל העולם. באחד מהראיונות שלו לעיתונות, סיפר שחלק מהקולות נלקחו ממקומות לא שגרתיים, כמו תא שירותים.
שפונגל חתומים ופעילים מאז 1996 תחת הלייבל טוויסטד רקורדס, אשר נוסד על ידי פוספורד, ותחתיו פועלים בין היתר שאר הרכביו.
כאשר ראם נשאל בראיון מה מקור השם "שפונגל" הוא הסביר שפירוש המילה הוא הרגשת אופוריה, אוטופיה, התעלות ושמחה מוחלטת.
בספטמבר 2018 הודיע הצמד כי ייערוך שתי הופעות לייב אחרונות. הן נערכו באמפי "רד רוק" בקולרדו בחודש מאי 2019.
היווסדות ההרכב

אבות ההרכב, סיימון פוספורד ורונלד רות'פילד, נפגשו ב-1996 בהודו. באותה שנה הם חיברו את הקטע הראשון בשם שפונגל הנקרא "Vapour Rumours", שהופץ בתקליטור Infinite Excursions compilation בהוצאת חברת התקליטים TIP רקורדס שפעלה בבעלותו של רות'פילד.
קטע חלוצי נוסף של ההרכב נקרא "...And The Day Turned To Night" שנכתב במטרה לנסות לשחזר חוויית ליקוי חמה שהצמד חזו בו בהודו.
הקטע שנחשב ליצירת קאלט יצא באלבום האוסף Eclipse בהוצאת חרת התקליטים טוויסטד רקורדס ונחשב לאחת מפריצות הדרך בעולם האמביינט. אורכו כמעט 20 דקות והוא הוביל לאלבומם הראשון של השניים.
אלבום הבכורה Are You Shpongled? יצא בהוצאת חברת התקליטים טוויסטד רקורדס בשנת 1998. האלבום שילב מוזיקה באיכות גבוהה עם דגימות מיקס, מוזיקת אמביינט וצלילי סינתיסייזר, אשר שימשו כאבן דרך חשובה בעולם המוזיקה הפסיכדלית. שם האלבום הוא פרפרזה על שם אלבומו של ג'ימי הנדריקס, Are You Experienced.
באלבום השני, Tales of the Inexpressible שיצא בשנת 2001 באה לידי ביטוי המוזיקה הספרדית-אוריינטלית אשר מלווה בגיטרה קלאסית. הופעת הבכורה של שפונגל כהרכב התקיימה בפסטיבל Solstice שהתרחש בהרי המוטוסו (Motosu) ביפן בין התאריכים 19–21 ביולי 2001. בשנת 2005 יצא אלבום שלישי, Nothing Lasts... But Nothing Is Lost. לאלבום זה מאפיינים ייחודיים, ביניהם ריבוי קטעים קצרים לעומת מספר שירים ארוכים, וכן השפעת ז'אנר ה-IDM הניכרת בו. מעריצי ההרכב חששו ששם האלבום מסמל על סופו של הפרויקט מכך ששמו רומז ש"שום דבר אינו נמשך".
בשנת 2009 יצא האלבום, Ineffable Mysteries From Shpongleland. הוא יצא לאחר כשלוש שנות עבודה עליו. האלבום נחשב לבשל ובוגר יותר מקודמיו, והוא יותר מתקדם מבחינת טכניקות הייצור של המבנה הקולי, עם השפעות אוריינטליות והודיות בעיקר. האלבום הודלף לאינטרנט בספטמבר 2009, הושק באוקטובר של אותה שנה ב־Roundhouse שבלונדון ויצא לחנויות ב-2 בנובמבר. לאלבום נוצר הייפ גדול בזכות סבב הופעות חיות של ההרכב. כריכת האלבום עוצבה על ידי סטורם ת'ורגרסון, שעיצב את עטיפת האלבום של פינק פלויד, The Dark Side of the Moon. בהמשך לכך, Museums of Consciousness הושק ב-29 ביולי 2013. ההרכב הופיע עם חומרים מהאלבום עוד ב-14 בינואר 2011 באוסטרליה.
היווסדות ההרכב > הופעות חיות בישראל

פוספורד ורות'פילד הופיעו לראשונה בישראל תחת השם שפונגל בחוות היען באילת בשנת 2002 לאחר הוצאת אלבום האולפן השני. ההופעה חוממה על ידי פוספורד שהשיק את הדיסק Hallucinogen: In Dub.
ההופעה החיה הראשונה שהם ערכו בישראל כהרכב מרובה נגנים התקיימה בחולון ב-16 בינואר 2004 ואורגנה על ידי פומרוק ודיין. ההופעה חוממה על ידי האמן Ott שלאחר מכן הצטרף לנגן עם ההרכב כשהוא אחראי על הסינתיסייזרים. אמנים נוספים שהשתתפו בהופעה הם הזמרות אביגיל קורטון (הארי אום) ומישל אדמסון, פיט קאלארד בגיטרה, המתופף היפני נוגרה בתופים וכלי הקשה.
ההופעה השנייה שהיא גם הגדולה ביותר בישראל שנערכה עד כה, נערכה במצפה גבולות ב-25 בנובמבר 2011 על ידי חברת ההפקות "מוקשה".
ההופעה השלישית נערכה ב־7–8 בספטמבר 2012 באגמון החולה, ואורגנה על ידי "חסמבה".
ההופעה הרביעית נערכה 1–2 במרץ 2018 בחוף גולן שבכנרת, במסגרת פסטיבל פורים שאורגן על ידי יוניטי פסטיבל הפקות. בפסטיבל זה שפונגל השיקו אלבום חדש, ומלבדם הופיעו אמני הטראנס Hallucinogen (פוספורד), 1200 Micrograms, יאנגר בראדר, GMS, חואן ורדרה, Vini Vici, אסטריקס, אסטרל פרוג'קשן ורייזינג דאסט.
חברי ההרכב

לצד סיימון פוספורד ורונלד רות'פילד, במשך השנים ההרכב כלל את: אנדי גאנגדין (Andy Gangadeen) בתופים, נוגרה (Nogera) בכלי הקשה, כריס טיילור (Chris Taylor) בבאס, הארי אסקוט (Harry Escott) בצ'לו, דיק טרוור (Dick Trevor) בקלידים ותכנות, מישל אדמסון (Michele Adamson) והארי אום (Hari Om) בשירה, ומאנו דלגו (Manu Delago) בפנטאם (Hang Drum).
דיסקוגרפיה > אלבומי אולפן

1998: Are You Shpongled?
Tales of the Inexpressible :2001
2005: Nothing Lasts... But Nothing Is Lost
2009: Ineffable Mysteries From Shpongleland
2013: Museums of Consciousness
2017: Codex VI
דיסקוגרפיה > רמיקסים

Divine Moments of Truth Remixes :2000
Shpongle Remixed :2003 הוא אלבום הַהֲדָרָה של שירי שפונגל, השירים שבו נלקחו משני האלבומים הראשונים ונערכו כרימיקס על ידי אמני טראנס פסיכדלי כמו פרומית'אוס וטוטאל אקליפס.
Shpongle – Unreleased Remixes :2008
הערות שוליים

↑  ליאור אבידב, ביום שישי הקרוב: שפונגל בהופעה חיה, באתר ynet, 13 בינואר 2004
↑  נתן ליכטר, החלה מכירת הכרטיסים למופע של שפונגל, באתר סולם ליכטר, 12 באוקטובר 2011
| --- | --- |
בקרת זהויות :  ISNI: 0000 0001 0586 3794  LCCN: no2010004960  MusicBrainz: ffe9ec08-6b6b-4993-9394-e280b429dbfd  VIAF: 158683800   WorldCat (עם VIAF): 158683800
שון דרובר

| --- | --- |

 לידה:  5 במאי 1966 (בן 58) מונטריאול, קנדה 
 מוקד פעילות:  מונטריאול, קנדה
 תקופת הפעילות:  מ-1979 
 עיסוק:  מוזיקאי, מתופף, גיטריסט
 סוגה:  ת'ראש מטאל  פאוור מטאל
 כלי נגינה:  מערכת תופים 
 www.megadeth.com/home.php
 
שון דרובר (באנגלית: Shawn Drover; נולד ב-5 במאי 1966 במונטריאול שבקוויבק) הוא מתופף קנדי הידוע בעיקר כמתופף לשעבר של להקת הת'ראש מטאל מגאדת'.
רקע

דרובר החל לנגן על תופים בגיל 13. בשנת 1993 הקים דרובר ביחד עם אחיו גלן דרובר (ששימש כגיטריסט במגאדת') את להקת הפאוור מטאל אידולון שהוציאה עד היום 7 אלבומים.
בשנת 2004 צורף דרובר ללהקת הת'ראש מטאל מגאדת' בתור מתופף הלהקה, לאחר שמתופף העבר שלה, ניק מנזה לא יכל לחזור ללהקה ולערוך עימה סיבוב הופעות ברחבי ארצות הברית.
בנוסף לתופים דרובר מנגן גם בגיטרה.
באחת מההופעות של מגאדת' ביפן כחלק מסיבוב ההופעות "Blackmail The Universe Tour", שון ואחיו גלן החליפו בין תפקידיהם וניגנו מספר שירים, כך ששון ניגן על גיטרה בעוד שגלן ניגן על תופים.
כמו כן, במהלך סיבוב הופעות שבהן ניגנה מגאדת' עם להקת הפרוגרסיב מטאל דרים ת'יאטר, כחלק מפסטיבל "Gigantour", שימש דרובר כגיטריסט השלישי של מגאדת' בעוד שמייק פורטנוי, המתופף של דרים ת'יאטר דאז, ניגן על התופים.
דרובר הוא איטר אך מנגן על מערכת תופים המותאמת למתופף ימני. כמו כן דרובר אינו מנגן על מצילת ההייאט ועל תוף הסנר כשידיו מוצלבות והוא גם מתחיל את המקצבים והתיפופים שלו על התופים עם יד ימין ולא עם יד שמאל, שלא כדרך מתופפים איטרים .
שון פרש ממגאדת' בשנת 2014 והצטרף ללהקת Act of Defiance יחד עם כריס ברודריק שהיה איתו בלהקה.
דרובר כיום מתגורר באטלנטה בארצות הברית.
ציוד

דרובר משתמש בתופים המיוצרים על ידי חברת Ddrum, במצילות של חברת Sabian, עורות של חברת Evans, סטנדים ומחזיקים של Gibraltar ובמקלות המיוצרים על ידי חברת Pro-Mark.
דיסקוגרפיה

Eidolon
Eidolon - "Sacred Shrine" (1993)
Eidolon - "Zero Hour" (1996)
Eidolon - "Seven Spirits" (1997)
Eidolon - "Nightmare World" (2000)
Eidolon - "Hallowed Apparition"
Eidolon - "Coma Nation" (2002)
Eidolon - "Apostles Of Defiance"
Eidolon - "The Parallel Otherworld" (2006)
Megadeth
Megadeth - "That One Night: Live in Buenos Aires" (2007)
Megadeth - "United Abominations" (2007
Megadeth- Endgame (2009)
Megadeth-TH1RT3EN (2011)
ראו גם

מגאדת'
אידולון
שרפת פסולת

שרפת פסולת היא תהליך לטיפול בפסולת הכרוך בבעירה של חומרים אורגניים הכלולים בחומרי פסולת.
מתקן לשרפת פסולת בהונג קונג (2005), המתקן נסגר בשנת 2007
שרפה ומערכות אחרות לטיפול בפסולת בטמפרטורה גבוהה מתוארות כ"טיפול תרמי". שרפת חומרי פסולת ממירה את הפסולת לתוצרים של אפר, גזי פליטה וחום. האפר נוצר ברובו על ידי המרכיבים הלא אורגניים של הפסולת והוא עשוי לקבל צורה של גושים מוצקים או חלקיקים המועברים על ידי גזי הפליטה. במקרים מסוימים, ניתן להשתמש בחום שנוצר על ידי השרפה לצורך הפקת אנרגיה כגון חשמל.
מרבית המשרפות שנבנו לפני כמה עשורים לא כללו התקנת אמצעים לצמצום פליטת חומרים מזהמים וחומרים מסוכנים, כמו כן לא כללו שלבי מיחזור טרם הכנסת הפסולת לכבשנים ולא ייצרו חשמל. אף כי בשנים האחרונות מרבית המשרפות החדשות שהוקמו פועלות לצמצום כמות המזהמים הנפלטים בתהליך הבעירה, קיימים מחקרים המצביעים על הסכנות הנשקפות בתהליך השרפה והנזק אשר עשוי להיגרם לקהילות מקומיות כתוצאה מהחשיפה לתוצרי השרפה. בנוסף, חלק ניכר מגזי הפליטה של המשרפות הם גזי חממה רעילים התורמים להתחממות הגלובלית.
שרפת פסולת מצמצמת את המסה המוצקה של הפסולת המקורית בעשרות אחוזים (תלוי בהרכב ובמידת ההתאוששות של חומרים כמו מתכות מהאפר למיחזור). בתום תהליך הבעירה נותרים חומרים שאינם התכלו (פסולת שיורית), לרוב מתכות כבדות, חלקן נפלטות דרך ארובות המתקן ומרביתן נערמות בתחתית הכבשנים ומצריכות פינוי מיוחד.
תהליך הבעירה כולל פליטת מזהמים. מתוצרי השרפה הנפוצים והרעילים ביותר הן התרכובות הכימיות דיאוקסין הידועות כמסרטנות. משרפות פסולת מודרניות, הנבנות על פי תקנים מיוחדים, כוללות אמצעים לוויסות והקטנת פליטת מזהמים, אך אינן מונעים אותם. במדינות רבות בעולם מתקיימות מחאות ציבוריות רבות נגד הקמת מתקני שרפת פסולת בסמיכות לתושבים, בחלקן אף הוקמו תנועות מחאה המוניות. בישראל החלה להתעורר מחאה נגד הקמת מתקני השרפה בעקבות כוונת המשרד להגנת הסביבה לתכנון הקמתן של מתקני שרפת פסולת ברחבי ישראל.
היסטוריה

כמות הפסולת המצטברת בעת העתיקה הייתה מוגבלת יחסית עקב צריכה מופחתת ושימוש חוזר בחומרים. פסולת מזון כגון עצמות וקליפות הועברו לעיתים קרובות לניצולם על ידי חיות משק (בהמות, כלבים וכו'). בריכוזים עירוניים כמות הפסולת שניתן היה למחזר קטנה עקב שוני מאפייני הכלכלה העירונית, מוקדי שפיכת הפסולת באזורים אלו אשר נחקרו ונותחו (כדוגמת מחקר שבוצע בירושלים), מצביעים כי עיקרם כולל פסולת אורגנית בדגש על עצמות בעל חיים, ובנוסף ריכוזים גדולים מאוד של שברי כלי חרס. שאר הפסולת אשר לא ניתן היה להפיק ממנה תועלת שימושית נוצלה כפי הנראה לצורכי הסקה.
משרפות הפסולת הראשונות נבנו בנוטינגהאם, בריטניה, על ידי מנלוב, אליוט ושות' בע"מ בשנת 1874, מתקנים אלו כונו בשם "destructors".
משרפת הפסולת הראשונה בארצות הברית נבנתה בשנת 1885 בגברנרז איילנד (אי המושלים) בניו יורק. בצ'כיה הוקמה משרפת הפסולת הראשונה בשנת 1905 בעיר ברנו.
המשרפות נועדו לתת פתרון לצמצום נפח הפסולת הנדרשת לפינוי מרוחק משטח היישוב.
שיטות שרפת פסולת

מתקני שרפת הפסולת הפשוטים ביותר מתבססים על שרפת מצבורי פסולת בשטח פתוח. תהליך זה מקובל לכנות כשרפת פסולת פיראטית והוא נחשב למזהם ביותר עקב פליטת חומרים רעילים ומסוכנים המתפזרים לסביבה. לאורך השנים התקנתן של משרפות פסולת המבוססות על מתקני כבשן נעשתה לעיתים קרובות בסמיכות לריכוזי ישוב במטרה לשנע בקלות רבה יותר את מצבורי האשפה. החל מהקמתן של משרפות הפסולת הראשונות ועד למתקנים שהוקמו בעשורים האחרונים מרבית המתקנים לא כללו אמצעי ניטור ובקרה של פליטת חומרים מזהמים ורק בשנים האחרונות גברה המודעות לנושא זה. כיום מרבית משרפות הפסולת פועלות תחת בקרה ואולם הצורך בהקמתן עודנו שנוי במחלוקת רבה סביב נושא הזיהום והסכנות הטמונות בחשיפה לתוצרי השרפה.
הערות שוליים

↑  G.C. Fitzgerald, Waste to Energy Conversion Technology, Elsevier, 2013, עמ' 55–71, ISBN 978-0-85709-011-9
↑  José L. Domingo, Joaquim Rovira, Lolita Vilavert, Martí Nadal, Health risks for the population living in the vicinity of an Integrated Waste Management Facility: Screening environmental pollutants, Science of The Total Environment 518-519, 2015-06, עמ' 363–370 doi: 10.1016/j.scitotenv.2015.03.010
↑  Y. Miyake, A. Yura, H. Misaki, Y. Ikeda, Relationship Between Distance of Schools from the Nearest Municipal Waste Incineration Plant and Child Health in Japan, European Journal of Epidemiology 20, 2005-12, עמ' 1023–1029 doi: 10.1007/s10654-005-4116-7
↑  Wenchao Ma, Lingyu Tai, Zhi Qiao, Lei Zhong, Contamination source apportionment and health risk assessment of heavy metals in soil around municipal solid waste incinerator: A case study in North China, Science of The Total Environment 631-632, 2018-08, עמ' 348–357 doi: 10.1016/j.scitotenv.2018.03.011
↑  Suh-Woan Hu, Carl M. Shy, Health Effects of Waste Incineration: A Review of Epidemiologic Studies, Journal of the Air & Waste Management Association 51, 2001-07, עמ' 1100–1109 doi: 10.1080/10473289.2001.10464324
↑  Andrea Thompson, Burning Trash Bad for Humans and Global Warming, https://www.scientificamerican.com/, ‏September 2, 2014
↑  Özgen Ercan, Faruk Dinçer, Atmospheric concentrations of PCDD/Fs, PAHs, and metals in the vicinity of a cement plant in Istanbul, Air Quality, Atmosphere & Health 9, 2016-03, עמ' 159–172 doi: 10.1007/s11869-015-0314-y
↑  Beijing bureau
BBC News, Wuhan protests: Incinerator plan sparks mass unrest, https://www.bbc.com/, ‏8 July 2019
↑  Anne Davies, Sydney waste incinerator should be binned, https://www.theguardian.com/, ‏11 Apr 2018
↑  המשרד להגנת הסביבה, מסמך מדיניות לקידום הקמת מתקנים להשבת אנרגיה מפסולת עירונית בישראל, באתר https://www.sviva.gov.il/, ‏2 לינואר 2018
↑  Abra Spiciarich, Yuval Gadot, Lidar Sapir-Hen, The Faunal Evidence from Early Roman Jerusalem: The People behind the Garbage, Tel Aviv 44, 2017-01-02, עמ' 98–117 doi: 10.1080/03344355.2017.1280974
↑  J.I. Blenkharn, Medical wastes management in the south of Brazil, Waste Management 26, 2006-01, עמ' 315–317 doi: 10.1016/j.wasman.2005.09.002
↑  אזרחים למען הסביבה, שריפות באתרי פסולת פיראטיים בגליל המערבי, באתר https://www.cfenvironment.org.il/, ‏29 לאוקטובר 2018 (ארכיון)
↑  צפריר רינת, המדינה מקדמת בניית מתקנים להפקת אנרגיה מפסולת באזור המרכז בהליך מזורז, באתר https://www.haaretz.co.il/, ‏11 למאי 2020
| --- | --- |
בקרת זהויות :  NLI: 987007541075905171  GND: 4075026-7  NDL: 00572236  NKC: ph139192
תומאס ר. הולץ הבן

| --- | --- |
אין תמונה חופשית
 לידה:  13 בספטמבר 1965 (בן 59) לוס אנג'לס, ארצות הברית 
 ענף מדעי:  פלאונטולוגיה
 מקום מגורים:  ארצות הברית ארצות הברית
 מקום לימודים:  אוניברסיטת ייל (1992)  אוניברסיטת ג'ונס הופקינס 
 מנחה לדוקטורט:  ג'ון אוסטרום 
 מוסדות:  אוניברסיטת מרילנד (5 בינואר 1994)  המוזיאון הלאומי להיסטוריה של הטבע (וושינגטון די. סי.) 
 www.geol.umd.edu/~tholtz/
 
תומאס ריצ'רד הולץ הבן (באנגלית: .Thomas R. Holtz Jr; נולד ב-13 בספטמבר 1965 בלוס אנג'לס) הוא דוקטור לפלאונטולוגיה של בעלי חוליות ומרצה בכיר במחלקה לגאולוגיה באוניברסיטת מרילנד. הולץ מתמחה בפלאונטולוגיה של דינוזאורים ובפרט בחקר התרופודה - סדרת הדינוזאורים הטורפים לה שייך הטירנוזאורוס ושממנה התפתחו העופות.
הולץ הוא מחבר הספר Dinosaurs: The Most Complete, Up-to-Date Encyclopedia for Dinosaur Lovers of All Ages הנחשב לאחד מספרי המדע הפופולרי הטובים ביותר בתחום, וכן מנהל רשימה המאגדת את כל סוגי הדינוזאורים הידועים למדע. הוא גם כתב וערך מספר פרקים - את הפרקים "Saurischia", ו- "Basal Tetanurae", ו-"Tyrannosauroidea" במהדורה השנייה של The Dinosauria שנחשב לאחד מספרי העיון המעודכנים והמקיפים ביותר בנושא דינוזאורים. הוא אחד העורכים וכתב מספר פרקים במהדורה השנייה של The Complete Dinosaur, ספר עב-כרס שיצא ב-2012 ובא לגשר בין ספרי מדע פופולרי לספרות מחקרית אקדמית. הוא גם שימש כיועץ מדעי לסדרת ה-BBC "ללכת עם דינוזאורים".
בעקבות מגפת הקורונה, בשנת הלימודים 2021 העלה הולץ ליוטיוב את הרצאותיו בקורס האקדמי GEOL 104 – Dinosaurs: A Natural History העוסק בדינוזאורים. בקורס נותן הולץ מבוא לגאולוגיה ופלאונטולוגיה, סוקר את כל ענפי הדינוזאורים (כולל העופות) ודן בפלאוביולוגיה שלהם. הקורס מלווה במצגת וכולל גם הומור.
מחקריו של הולץ עוסקים בעיקר בתרופודים ובפילוגנטיקה שלהם, כלומר: בהבנת "עץ המשפחה" האבולוציוני של התרופודים וחלוקתם לענפים. הולץ היה הראשון לטעון שהטירנוזאוריים אינם תת-קבוצה של הקרנוזאורים וכן הפריך את הטענה שקרנוזאורים היא קבוצה מונופילטית.
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012
↑  "Saurischia", pp. 21–23, with H. Osmólska
↑  "Basal Tetanurae", pp. 71–110, with R. E. Molnar, P. J. Currie
↑  "Tyrannosauroidea", pp. 111–136
↑   תומאס ר. הולץ הבן, GEOL 104 – Dinosaurs: A Natural History ביוטיוב (רשימת השמעה), 2021
| --- | --- |
בקרת זהויות :  NLI: 987007342379705171  BIBSYS: 8005534  BnF: cb13754528j (data)  CiNii: DA1754377X  GND: 1070102911  ISNI: 0000 0000 4879 0671  LCCN: n97115923  NDL: 01190081  ORCID: 0000-0002-2906-4900  RERO: 02-A013235410  SUDOC: 166386278  VIAF: 32178996   WorldCat (עם VIAF): 32178996 
ערך זה הוא קצרמרבנושא אישים. אתם מוזמנים לתרום לוויקיפדיה ו.
תגליות במדבר יהודה (סדרת ספרים)

| --- | --- |

חלק מספרי סדרת התגליות
 מידע כללי
 שפת המקור:  אנגלית 
 סוגה:  עיון 
 הוצאה
 הוצאה:  הוצאת אוניברסיטת אוקספורד 
 תאריך הוצאה:  1955 
 
תגליות במדבר יהודה (באנגלית: Discoveries in the Judaean Desert או בקיצור DJD) היא סדרת הפרסומים הרשמית המונה 40 כרכים, המסכמים את תוכן תגליות מגילות מדבר יהודה. הסדרה פורסמה על ידי הוצאת אוניברסיטת אוקספורד.
פרטים כלליים

צוות החוקרים הבינלאומי המעורב בפרויקט הגיע מצפון אמריקה, ישראל ואירופה. רוב הכרכים נכתבו באנגלית, וכמה כרכים בצרפתית. הכרכים מכסים טקסטים ממגילות מדבר יהודה ובעיקר מממצאי קומראן, וכן ניתוחים של נתונים ארכאולוגיים ומשימות ארכאולוגיות.
רוב התגליות שנתגלו בשטחי מדינת ישראל עד 1967 לא פורסמו בסדרה זו.
היסטוריה

גל הפרסום הראשון התרחש בין השנים 1955 ו-1982. בתקופה זו פורסם חומר מן הממצאים בקומראן על פני שבעה כרכים. העורך הראשי של חמשת הכרכים הראשונים היה רולאן דה וו. בתקופה שבין 1962 ל-1968 פורסמה הסדרה (לאורך כרכים 3–4), לזמן מוגבל, תחת השם "תגליות במדבר יהודה בירדן". דה ווֹ הוחלף על ידי האב פייר בנואה (Pierre Benoit) שערך את הכרכים 6 ו-7. תפקידו הסתיים בשנת 1986. הוא הוחלף על ידי ג'ון סטרגנל (John Strugnell) שערך את כרך 8.
עבודת עריכה חשובה על המגילות התנ"כיות ביצע אויגן אולריך, אשר במשך מספר שנים קיבל על עצמו אחריות מיוחדת למשימה זו. משנת 1985 ואילך פעל אולריך כעורך ראשי של כל הטקסטים המקראיים ממערה 4 בקומראן.
לקראת סוף שנות השמונים התעורר פולמוס בקהילה האקדמית הבינלאומית סביב הקצב האיטי של הפרסום. שמונה כרכים בלבד פורסמו בשנים 1955–1990, וזכויות המחקר היו נתונות בידי קומץ חוקרים. הדבר עורר ביקורת מצד חוקרים. ניתנו כמה הסברים לעיכוב בפרסום כמו היעדר מימון וחוקרים. הועלו אף תאוריות קונספירציה לפיהן החוקרים מנסים להסתיר מידע רגיש הנוגע לדתות היהדות והנצרות.
לאחר תקופה זו קיבל על עצמו פרופ' עמנואל טוב מהאוניברסיטה העברית בירושלים את תפקיד העורך ראשי. בהנהגתו של טוב, בתחילת שנות ה-90, צוות המחקר וההוצאה לאור הבינלאומי אורגן מחדש והורחב. המפעל המחודש נתמך על ידי רשות העתיקות של ישראל. תקופה זו, שבה פעלו עמנואל טוב וצוותו, הייתה תקופת השיא של פרויקט הפרסום. צוות החוקרים הבינלאומי הורחב וכלל תשעים ושמונה חוקרים. בעשר השנים שקדמו לשנת 2001 הפיקו ד"ר טוב וצוותו 28 כרכים. טוב פרש מתפקידו כעורך ראשי בשנת 2009. בשנה זו ראה אור הכרך ה-40 שסיים את פרויקט המחקר.
הערות שוליים

↑  Discoveries in the Judean Desert, Oxford University Press
↑  המגילות שנתגלו במצדה, נחל חבר, נחל צאלים ועוד פורסמו בספרים שיצאו על ידי יגאל ידין, עדה ירדני, אברהם מאיר הברמן ואחרים
↑  במאמרו של אלי אשד – 60 שנות המגילות הגנוזות
| --- | --- |
בקרת זהויות :  NLI: 987007526023705171  LCCN: n86726166  VcBA: 492/5140  VIAF: 179469432   WorldCat (עם VIAF): 179469432
תגלית העונה בליגת העל בכדורסל

| --- | --- |
 מדינה:  ישראל 
 הגוף המעניק:  מנהלת ליגת העל בכדורסל 
 תקופת הפרס:  1990–הווה (כ־34 שנים) 
 
| ישראל   תארים אישיים בליגת העל בכדורסל |
| --- | --- |
 שחקן העונה  מאמן העונה  חמישיית העונה  תגלית העונה  מובילי הסטטיסטיקות:  מצטיין הגמר  שחקן ההגנה  השחקן השישי  השחקן המשתפר
תגלית העונה בליגת העל בכדורסל הוא פרס שנתי מטעם מנהלת ליגת העל בכדורסל המחולק לשחקן חדש בליגה שהרשים במהלך העונה. הזוכה בפרס נבחר על ידי ועדה מיוחדת של מנהלת ליגת העל ובעונות מסוימות בשיתוף הקהל.
באופן מסורתי פרס זה ניתן לשחקנים ישראלים. יוצאי הדופן הם דריק שארפ, יאן מרטין ודייוויד בלו שלהם יש גם אזרחות נוספת זרה.
הזוכים בפרס

| עונה | שחקן | עמדה | קבוצה | הערה |
| --- | --- | --- | --- | --- |
| 1989/1990 | ישראל קורן אמישה | רכז | מכבי חיפה |  |
| 1990/1991 | ישראל דורון שפר | גארד | הפועל גליל עליון |  |
| 1991/1992 | ישראל קובי בלול | סנטר | הפועל חולון |  |
| 1992/1993 | ישראל יובל אשכנזי | רכז | הפועל גבעתיים |  |
| 1993/1994 | ישראל עודד קטש | רכז | מכבי רמת גן |  |
| 1994/1995 | ישראל גיל סלע | סמול פורוורד | הפועל גבת/עמק יזרעאל |  |
| 1995/1996 | ישראל יואב ספר | פאוור פורוורד | הפועל חולון |  |
| 1996/1997 | ארצות הבריתישראל דריק שארפ | רכז | מכבי תל אביב |  |
| 1997/1998 | ישראל טל בורשטיין | גארד | בני הרצליה |  |
| 1998/1999 | ישראל ליאור ליובין | רכז | מכבי רמת גן |  |
| 1999/2000 | ישראל אפיק ניסים | גארד | מכבי ראשון לציון |  |
| 2000/2001 | ישראל אור איתן | סמול פורוורד | אליצור קריית אתא |  |
| 2001/2002 | ישראל עודד שעשוע | רכז | עירוני רמת גן |  |
| 2002/2003 | ארצות הבריתישראל דייוויד בלות'נטל | סמול פורוורד | מכבי תל אביב |  |
| 2002/2003 | ישראל רביב לימונד | גארד | עירוני רמת גן |  |
| 2003/2004 | ישראל ליאור אליהו | פאוור פורוורד | הפועל גליל עליון |  |
| 2004/2005 | ישראל מורן רוט | רכז | רמת השרון |  |
| 2005/2006 | ישראל יובל נעימי | רכז | מכבי גבעת שמואל |  |
| 2006/2007 | ישראל גוני יזרעאלי | רכז | הפועל גלבוע/עפולה |  |
| 2007/2008 | ישראל ניר כהן | פאוור פורוורד | עירוני רמת גן |  |
| 2008/2009 | ישראל גל מקל | רכז | הפועל גלבוע גליל |  |
| 2009/2010 | ישראל דורי אסף | רכז | בני השרון |  |
| 2010/2011 | ספרדישראל יאן מרטין | פאוור פורוורד | מכבי אשדוד |  |
| 2011/2012 | ישראל יחזקאל סקוורר | רכז | מ.כ. הבקעה |  |
| 2012/2013 | ישראל בר טימור | רכז | הפועל תל אביב |  |
| 2013/2014 | ישראל אבירם זליקוביץ' | גארד | בני הרצליה |  |
| 2013/2014 | ישראל עוז בלייזר | סמול פורוורד | בני הרצליה |  |
| 2014/2015 | ישראל שון דאוסון | סמול פורוורד | מכבי ראשון לציון |  |
| 2015/2016 | ישראל כרם משעור | פאוור פורוורד | בני הרצליה |  |
| 2016/2017 | ישראל תומר גינת | פאוור פורוורד | הפועל תל אביב |  |
| 2017/2018 | ישראל יובל זוסמן | סמול פורוורד | מכבי תל אביב |  |
| 2018/2019 | ישראל עמית גרשון | גארד | הפועל באר שבע |  |
| 2019/2020 | ישראל נועם דוברת | רכז | מכבי ראשון לציון |  |
| 2020/2021 | ישראל יאיר קרביץ | רכז | בני הרצליה |  |
| 2021/2022 | ישראל גבי צ'אצ'אשוילי | סנטר | הפועל גליל עליון |  |
| 2022/2023 | ישראל רועי פריצקי | רכז | הפועל באר שבע דימונה |  |
| 2023/2024 | ישראל בן שרף | רכז | עירוני קריית אתא |  |